CELEX: E2020P0012
Language: lv
Date: 2020-08-28 00:00:00
Title: Telenor ASA un Telenor Norge AS 2020. gada 28. augusta prasība pret EBTA Uzraudzības iestādi (Lieta E-12/20) 2020/C 343/15

15.10.2020   
            
            
               LV
            
            
               Eiropas Savienības Oficiālais Vēstnesis
            
            
               C 343/19
            
         
      Telenor ASA un Telenor Norge AS 2020. gada 28. augusta prasība pret EBTA Uzraudzības iestādi
      (Lieta E-12/20)
      (2020/C 343/15)
      
         Telenor ASA un Telenor Norge AS, ko pārstāv advokāts Siri Teigum, Advokatfirmaet Thommessen AS, (Postboks 1484 Vika, 0116 Oslo, Norvēģija), 2020. gada 28. augustā cēla prasību EBTA Tiesā pret EBTA Uzraudzības iestādi.
      Prasītāji EBTA Tiesai pieprasa:
      
                  —
               
               
                  pilnībā atcelt 2020. gada 29. jūnija lēmumu Lietā Nr. 71480 Telenor;
               
            
                  —
               
               
                  pakārtoti – daļēji atcelt lēmumu, proti, attiecībā uz diviem vai vienu no apstrīdētajiem individuālajiem pārkāpumiem; un
               
            
                  —
               
               
                  pakārtoti – daļēji atcelt lēmumu attiecībā uz pakalpojumu sniedzējiem, ciktāl tas attiecas uz 2011. un 2012. gadu;
               
            
                  —
               
               
                  pakārtoti – īstenojot EBTA tiesas neierobežoto kompetenci, atcelt vai samazināt prasītājiem uzliktos naudas sodus; un
               
            
                  —
               
               
                  piespriest EBTA Uzraudzības iestādei samaksāt prasītāju tiesāšanās izdevumus saistībā ar šo tiesvedību.
               
            
         Juridiskā un faktiskā pamatinformācija un prasības juridiskais pamats.
      
      
                  —
               
               
                  
                     Telenor ASA ir globāls telesakaru operators, kas piedāvā savus pakalpojumus Ziemeļvalstīs un Āzijā. Telenor Norge AS, kas darbojas Norvēģijas telesakaru pakalpojumu tirgū, ir tā meitasuzņēmums. Lēmumā Telenor ASA un Telenor Norge AS ir atzīti par solidāri atbildīgiem par attiecīgajiem naudas sodiem (turpmāk kopā saukti “Telenor” jeb “Prasītājs”).
               
            
                  —
               
               
                  EBTA Uzraudzības iestāde 2020. gada 29. jūnijā pieņēma lēmumu Lietā Nr. 71480 (“lēmums”), kurā secināts, ka Telenor ir pārkāpis EEZ līguma 54. pantu, piemērojot negodīgus tarifus, kas neļauj vienlīdz efektīviem konkurentiem, kuri ir atkarīgi no Telenor vairumtirdzniecības piekļuves un iniciēšanas pakalpojumiem Norvēģijas publiskajā mobilo telefonu tīklā, bez zaudējumiem replicēt atsevišķus mobilās platjoslas (MBB) pakalpojumus, ko Telenor Norge AS piedāvā privātiem klientiem Norvēģijā, ieskaitot NRO vairumtirdzniecības tarifus, ko Network Norway (NwN) aprēķināja no 2008. gada 1. augusta līdz 2010. gada 31. augustam, un vairumtirdzniecības MVNO tarifus Ventelo no 2008. gada 1. janvāra līdz 2010. gada 30. novembrim, kā arī vairumtirdzniecības pakalpojumu sniedzēju tarifus no 2008. gada 1. janvāra līdz 2012. gada 31. decembrim.
               
            
                  —
               
               
                  EBTA Uzraudzības iestāde uzlika trīs atsevišķus naudas sodus 32 562 000 EUR (saistībā ar NwN), 27 783 000 EUR (saistībā ar Ventelo) un 51 606 000 EUR (saistībā ar pakalpojumu sniedzējiem), kopā Telenor111 951 000 EUR; Telenor lika nekavējoties izbeigt šādas darbības, ja tas vēl nav izdarīts. Turklāt EBTA Uzraudzības iestāde lika Telenor atturēties no šādas rīcības un jebkuras citas rīcības, kurai ir tāds pats vai līdzvērtīgs mērķis vai sekas, atkārtošanas.
               
            
                  —
               
               
                  Prasītājs uzskata, ka lēmums nepamato konstatējumu par EEZ līguma 54. panta (sk. 1. pantu) pārkāpumu.
               
            
                  —
               
               
                  Prasītājs apgalvo, ka lēmums sākas ar bezprecedenta un nelikumīgu mazumtirdzniecības tirgus definīciju, kas nav balstīta uz analīzi. Tas apgalvo, ka EBTA Uzraudzības iestāde nepareizi balsta maržas novērtējumu un ietekmes analīzi uz šo pārāk šauro tirgu. Līdz ar to tā nav uztvērusi, kā šajā tirgū faktiski darbojas konkurence. Tomēr, nosakot naudas sodu, EBTA Uzraudzības iestāde izmanto ekspansīvu pieeju, tajā ņemot vērā lielās vairumtirdzniecības apgrozījuma summas ārpus šī tirgus un trīskāršojot Telenor pakārtotos ieņēmumus. Prasītājs apgalvo, ka tas ir radījis pilnīgi nesamērīgu naudas sodu, kas ir pretrunā ar pašas EBTA Uzraudzības iestādes norādījumiem.